CELEX: 62019TA0387
Language: el
Date: 2021-05-12 00:00:00
Title: Υπόθεση T-387/19: Απόφαση του Γενικού Δικαστηρίου της 12ης Μαΐου 2021 — DF και DG κατά ΕΤΕπ (Υπαλληλική υπόθεση – Προσωπικό της ΕΤΕπ – Αποδοχές – Απόφαση απορρίψεως αιτήματος χορηγήσεως αποζημιώσεως εγκαταστάσεως κατά την επιστροφή στην έδρα του οργανισμού – Ευθύνη)

5.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/17
            
         
      Απόφαση του Γενικού Δικαστηρίου της 12ης Μαΐου 2021 — DF και DG κατά ΕΤΕπ
      (Υπόθεση T-387/19) (1)
      
      (Υπαλληλική υπόθεση - Προσωπικό της ΕΤΕπ - Αποδοχές - Απόφαση απορρίψεως αιτήματος χορηγήσεως αποζημιώσεως εγκαταστάσεως κατά την επιστροφή στην έδρα του οργανισμού - Ευθύνη)
      (2021/C 263/22)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες-ενάγοντες: DF και DG (εκπρόσωποι: L. Levi και A. Blot, δικηγόροι)
      
         Καθής-εναγομένη: Ευρωπαϊκή Τράπεζα Επενδύσεων (εκπρόσωποι: Μ. Λοΐζου και K. Carr, επικουρούμενοι από τους J. Currall και B. Wägenbaur, δικηγόρους)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης με αίτημα, αφενός, την ακύρωση, πρώτον, των αποφάσεων της ΕΤΕπ της 6ης Μαρτίου 2018 και της 28ης Φεβρουαρίου 2019 περί μη χορηγήσεως στους προσφεύγοντες-ενάγοντες της αποζημιώσεως εγκαταστάσεως, δεύτερον, των αποφάσεων της ΕΤΕπ της 19ης Μαρτίου 2019 και της 27ης Μαρτίου 2019 με τις οποίες επικυρώθηκε η απόφαση περί μη χορηγήσεως της αποζημιώσεως εγκαταστάσεως και απορρίφθηκε το αίτημα περί κινήσεως διαδικασίας συμβιβασμού, τρίτον, των αποφάσεων της ΕΤΕπ της 14ης Ιουνίου 2019 με τις οποίες επικυρώθηκε η απόφαση περί μη χορηγήσεως της αποζημιώσεως εγκαταστάσεως και, αφετέρου, την επιδίκαση αποζημιώσεως για τη ζημία που ισχυρίζονται οι προσφεύγοντες-ενάγοντες ότι υπέστησαν λόγω των αποφάσεων αυτών.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει τις αποφάσεις της Ευρωπαϊκής Τράπεζας Επενδύσεων (ΕΤΕπ) της 6ης Μαρτίου 2018 και της 19ης Μαρτίου 2019 περί μη χορηγήσεως στον DF της αποζημιώσεως εγκαταστάσεως που προβλέπεται στο άρθρο 5 του παραρτήματος VII των διοικητικών διατάξεων που ισχύουν για το προσωπικό της ΕΤΕπ.
               
            
                  2)
               
               
                  Ακυρώνει τις αποφάσεις της ΕΤΕπ της 28ης Φεβρουαρίου 2019 και της 27ης Μαρτίου 2019 περί μη χορηγήσεως στον DG της αποζημιώσεως εγκαταστάσεως που προβλέπεται στο άρθρο 5 του παραρτήματος VII των διοικητικών διατάξεων που ισχύουν για το προσωπικό της ΕΤΕπ.
               
            
                  3)
               
               
                  Καταδικάζει την ΕΤΕπ να καταβάλει στον DF και στον DG, κατόπιν υπολογισμού των ποσών, την αποζημίωση εγκαταστάσεως που προβλέπεται στα άρθρα 5 και 17 του παραρτήματος VII των διοικητικών διατάξεων που ισχύουν για το προσωπικό της ΕΤΕπ, πλέον τόκων υπερημερίας υπολογιζόμενων από την ημερομηνία εκδόσεως της παρούσας αποφάσεως βάσει του επιτοκίου της Ευρωπαϊκής Κεντρικής Τράπεζας (ΕΚΤ) προσαυξημένου κατά δύο μονάδες, μέχρι πλήρους εξοφλήσεως από την ΕΤΕπ.
               
            
                  4)
               
               
                  Απορρίπτει την προσφυγή-αγωγή κατά τα λοιπά.
               
            
                  5)
               
               
                  Καταδικάζει την ΕΤΕπ στα δικαστικά έξοδα.
               
            
         (1)  EE C 288 της 26.8.2019.